ভারতীয় নাগরিক সাত প্রকাশের জবানবন্দি : ভারতীয় নাগরিক সাত প্রকাশ গুলশান হামলার ২৬ দিন পর আদালতে ঘটনার বর্ণনা দিয়েছেন। তিনি জবানবন্দিতে বলেছেন, সেদিন বাংলা বলতে পারায় বেঁচে ফিরেছিলেন তিনি। তিনি বাঙালি কিনা জঙ্গিরা তার কাছে জানতে চেয়েছিল। তিনি তাদের বলেছেন, ইয়েস, আমি বাঙালি। তার ভাষ্য, জঙ্গিরা ভেতরে ঢুকে বিদেশি নাগরিকদের নির্বিচারে কুপিয়ে ও গুলি চালিয়ে হত্যা করেছে। প্রথমদিকে জঙ্গিরা গুলি করে হত্যাযজ্ঞ চালিয়েছে। পরে তারা চাপাতি দিয়ে কুপিয়ে হত্যা করেছে। রাত ১২টা পর্যন্ত জঙ্গিরা হত্যাযজ্ঞ চালিয়েছে।